**Выніковая праверачная работа па беларускай літаратуры. 6 клас**

1. Закончыце разважанні У.Ліпскага ва ўрыўку “Ад роду – да народу”:

“Я плюс Я – сям’я. Сям’я плюс сям’я – род. Род плюс род - …”

1. Алесь Пісьмянкоў усхваляе ў вершы “Продкі” :

а) гасціннасць беларусаў; б) месца жыхарства продкаў;

в) моц, мужнасць, працавітасць продкаў.

3. Якія гістарычныя падзеі былі пакладзены ў аснову твора “Лебядзіны скіт” Уладзіміра Караткевіча:

а) Паўночная вайна; б) барацьба з мангола-татарамі;

в) напад арміі Напалеона.

4. Хто з дзеючых асоб твора “Лебядзіны скіт” сцвярджае: “Дзіця нараджаецца ад маці, а памірае за народ”?

5. Старац пасля смерці ператварыўся ў:

а) вярбу, што схіляла свае галіны да вады; б) возера з празрыстай вадою; в) камень, які плакаў.

6. Па якой прычыне ствараліся міфы?

а) людзі хацелі пакінуць пра сябе памяць;

б) продкі былі безабароннымі перад стыхіямі прыроды;

в) каб служыць своеасаблівым талісманам для роду.

7. Гэтага бога лічылі апекуном падземнага агню і кавальскага рамяства:

а) Зюзя; б) Жыжаль; в) Бялун; г) Вялес; д) Ярыла.

8. Пра якую міфічную істоту ідзе гаворка: “Днём звычайна адпачываў на дне, і толькі як сядзе сонца, ён пачынаў сваволіць”

а) Палявік; б) Лесавік; в) Вадзянік; г) Падпечнік.

9. Гэтую міфічную істоту называюць яшчэ Гаспадаром:

а) Палявік; б) Лесавік; в) Дамавік; г) Падпечнік.

10. Каляндарна-абрадавыя песні:

а) спяваліся пры любой нагодзе ў сям’і, у вёсцы, проста ў час застолля;

б) звязаны з працоўнай дзейнасцю чалавека;

в) высмейваюць ляноту, нядбайнасць, прагнасць, сквапнасць.

11. Вызначце чацвёртае “лішняе” слова ў кожным радзе:

а) калядоўшчыкі, каша-куцця, пахаванне стралы, салома;

б) вянкі, вогнішча, конь, папараць-кветка;

в) жораў, замыканне зімы, вяснянкі, дзяўчаты.

12. Як называюцца вобразныя сродкі, выкарыстаныя ў вершы А.Коршака “Кляновы ліст”:

- “звонам залацістым”, “ліст агнёвы”, “смутак ціхі”.

13. Пра якіх двух хлопчыкаў можна сказаць “іх і вадой не разальеш”? Хто аўтар гэтага апавядання?

14. Як звалі гераіню твора, “бойкую і рухавую дзяўчынку”, а таксама яе аднакласніка, з якім яна не дружыла? Хто аўтар твора?

15. Якое імя атрымала Рагнеда, калі пайшла ў манастыр? Чаму іменна такое было імя?

16. Які мастацкі прыём выкарыстаны А.Вярцінскім у вершы “Два полі”?

а) паралелізм; б) кантраст; в) параўнанне.

17. Герой якога твора захварэў ад душэўных перажыванняў за здзейснены ўчынак: выдаў паліцаям бацьку свайго сябра. Хто аўтар твора?

18. Якая агульная ідэя аб’ядноўвае апавяданні “Алені”, “Стары бабёр”, “Багіра”?

19. З якіх твораў узяты наступныя выказванні, хто іх аўтары:

а) “Каб любіць Беларусь нашу мілую, трэба ў розных краях пабываць…”;

б) “А ў душы квяцістасць і такая свежасць і з вачэй усмешкі сыплюцца на снег”;

в) “Над ім асыпаюцца слуцкія краскі, абсмалены колас схіліўся да каскі”.

20. Супастаўце аўтараў і назвы твораў (напрыклад, 1-ж):

|  |  |  |  |
| --- | --- | --- | --- |
| 1 | Ян Баршчэўскі | А | “Салодкія яблыкі” |
| 2 | Алена Васілевіч | Б | “Алені” |
| 3 | Кузьма Чорны | В | “Стары бабёр” |
| 4 | Вячаслаў Адамчык | Г | “Гальштучнік” |
| 5 | Іван Пташнікаў | Д | “Вужыная карона” |
| 6 | Янка Маўр | Е | “Конь і сабака” |
| 7 | Алесь Жук | Ж | “Сябры” |
| 8 | Раіса Баравікова | З | “Ефрасіння Полацкая” |
| 9 | Сяргей Тарасаў | К | “Багіра” |
| 10 | Якуб Колас | Л | “Насцечка” |